Ritratt: Facebook .td_uid_2_613628d280142_rand.td-a-rec-img{text-align:left}.td_uid_2_613628d280142_rand.td-a-rec-img img{margin:0 auto 0 0} Mara esprimiet il-frustrazzjoni tagħha lejn il-Pulizija u l-Uffiċċju tal-Kummissarju għall-Ħarsien tal-Annimali talli naqsu milli jieħdu azzjoni biex jinvestigaw is-serq u l-qtil ta' tliet qtates. Simone Falzon, li hija s-sid tal-bar Maori fil-Belt Valletta, kitbet fuq il-paġna personali tagħha fuq Facebook wara li nnutat fuq il-filmat tal-kameras tas-sigurtà li xi ħadd serqilha l-qattus lejn il-Fossa fil-Belt Valletta. Fil-filmat li ntbagħat lill-Pulizija, il-qattus ta' Falzon jidher jiskappa minn persuna li kompla jsegwi l-qattus ta' Falzon taħt vann qabel ma telaq minn fuq il-post. Posted by Simone Falzon on Saturday, September 4, 2021 "Kemm jien iddiżappuntata bil-Pulizija u l-Uffiċċju għall-Ħarsien tal-Annimali. Minkejja li bgħattilhom il-filmat tas-CCTV, baqgħu m'għamlu xejn u dan wassal biex il-qattus tiegħi u żewġt iqtates oħra nqatlu," kitbet Falzon b'sogħba. Fir-ritratt li tefgħet Falzon fuq Facebook, il-qattus tagħha jidher bla ħajja fil-baħar. Milli jidher, il-persuna fil-filmat kienet arrestata, imma Falzon sostniet li l-akkużat kien għadu ma nżammx taħt arrest mill-Pulizija. "Ma nafx x'qed jistennew il-Pulizija. Dan jaf jilħaq joqtol qattus ieħor!" insistiet Falzon.